Diari Oficial de la Generalitat Valenciana


Sumari del DOGV 4110, del 19-10-2001 (2001/9829)

ORDRE de 4 d'octubre de 2001, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a municipis amb més de 15.000 habitants per al foment i la millora del transport urbà, convocades per Ordre d'aquesta conselleria de 14 de març de 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9829


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * administració local
    * transport de viatgers
    * suport econòmic
    * transport urbà

ORDRE de 4 d'octubre de 2001, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a municipis amb més de 15.000 habitants per al foment i la millora del transport urbà, convocades per Ordre d'aquesta conselleria de 14 de març de 2001. [2001/M9829]
  
Mitjançant l'Ordre de 14 de març de 2001 d'aquesta conselleria (DOGV núm. 3.968, de 28 de març), es va publicar la convocatòria d'ajudes a municipis amb més de 15.000 habitants per al foment i la millora del transport urbà.
  
A causa de la quantitat de sol·licituds rebudes i les quanties de subvenció sol·licitades per a abordar els projectes de transport presentats, s'ha autoritzat l'ampliació de la línia de subvenció T0816000 del programa 513.30, dels pressupostos de la Generalitat Valenciana per a l'any 2001 en 93.042.168 de pessetes.
  
A tal fi i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià, i l'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
Ampliar la línia de subvenció T0816000 del programa 513.30 en 88.826.785 de pessetes l'any 2001, a fi d'atendre una quantitat més gran de peticions rebudes dins del termini que s'establia en la convocatòria d'ajudes a municipis amb més de 15.000 habitants per al foment i la millora del transport urbà.
  
Article 2
  
La documentació justificativa de la inversió realitzada haurà de ser remesa a la Conselleria d'Obres Públiques, Urbanisme i Transports, una vegada transcorregut el termini assenyalat en l'article 9 de l'ordre de referència i, en qualsevol cas, abans de l'1 de novembre de 2001.
  
Contra la present disposició, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació.
  
Tot això de conformitat amb l'article 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, de modificació de la citada llei, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.